Primeşti circa 100 de euro ca să vizitezi oraşul elveţian Geneva.
Oraşul elvenţian Geneva încearcă să atragă turişti pe timp de pandemie. Ţi se dau circa 100 de euro ca să vizitezi oraşul. Trebuie să te cazezi cel puţin două nopţi la un hotel ca să primeşti banii.
Situaţia dramatică de la nivelul Europei aduce idei menite să salveze turismul. De pildă, oraşul elveţian Geneva încearcă să atragă turişti şi îţi oferă 100 de franci elveţieni, adică 93 euro ca să îl vizitezi, scrie The Independent. Nu vei primi cash, ci un card cadou pe care îl vei putea folosi în hoteluri, la restaurante, cafenele şi baruri, unele chiar cu stele Michelin. Totuşi, să ţii cont de o regulă: va trebui să stai cel puţin două nopţi la un hotel pentru a beneficia de aceşti bani. Suma poate fi folosită în peste 100 de business-uri partenere, ca hotelul de cinci stele Mandarin Oriental Genève sau Four Seasons Hôtel. Te bucuri de card până pe 31 decembrie 2020, însă nu vei putea scoate cash de pe el. Şi Insulele Canare au început să vină în întâmpinarea turiştilor, chiar şi a celor străini, cu asigurări gratuite pentru COVID-19.